Уилям Карлос Уилямс
Пасторал

Превод от английски: Николай Кънчев, 1993

chitanka.info

Когато бях по-млад

аз бях наясно

че ще стана някога си някой.

Стар сега

по улиците скитам

възхитен от къщите

на крайно бедните:

с наклонените покриви

и тъмни дворове

със стари жици, с прах,

и мебели изпотрошени;

е огради и пристройки са

от бъчвени дъски

и късове от будки, всички те,

ако имам щастието,

водят към зелена синина

която чиста и измита

ми харесва повече

от всеки цвят.

Но никой

няма да определи това

какво значение огромно е за нацията.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.